समयमा काम नगरेको आरोप ९९ प्रतिशत झुठो हो। मैले ४० वटाभन्दा बढी पुल बनाएर समयमै हस्तान्तरण गरेको छु। हातमा १० अर्बजतिको ठेक्का अहिले छ। निर्माण क्षेत्रमा लागेर मैले छोराछोरी पढाएँ। एउटा छोरा इन्जिनियर भएको छ, उसलाई पप्पु कम्पनीको सबै स्वामित्व सुम्पेको छु। चार छोरीहरू कोही डाक्टर छन्, कोही पढ्दैछन्। काठमाडौंमा दुई वटा घर बनाएको छु। पर्सा मेरो क्षेत्र हो, त्यहाँ मेरो घर छ। दाजुभाइ सबै हामी जता जे भए पनि पर्सामा घर एउटै हो।
